<b>צָמְאָה נַפְשִׁי לֵאלֹהִים לְאֵל חָי מָתַי אָבוֹא וְאֵרָאֶה פְּנֵי אֱלֹהִים: </b>ת"ר חמשה תלמידים היו לו לישו מתאי  נקאי נצר ובוני ותודה אתיוהו למתי  אמר להו מתי יהרג הכתיב מתי אבוא  ואראה פני אלוהים אמרו לו אין מתי  יהרג דכתיב מתי ימות ואבד שמו אתיוהו  לנקאי אמר להו נקאי יהרג הכתיב  ונקי וצדיק אל תהרוג אמרו לו אין  נקאי יהרג דכתיב במסתרים יהרג נקי  אתיהו לנצר אמר להו נצר יהרג והכתיב  ונצר משרשיו יפרה אמרו ליה אין נצר  יהרג דכתיב ואתה השלכת מקברך כנצר  נתעב אתיוהו לבוני אמר להו בוני יהרג  הכתיב בני בכורי ישראל אמרו ליה  אין בוני יהרג דכתיב הנה אנכי הורג  את בנך בכורך אתיהו לתודה אמר  להו תודה יהרג הכתיב מזמור לתודה  אמרו ליה אין תודה יהרג דכתיב זובח  תודה יכבדנני:<br>(סנהדרין מג ע"א)